# data[].attributes.attachment_link.readable_text
שוערה של הפועל באר שבע הפגין ערכיות ולב ענק, ויחד עם אשתו לי מאי פעל בצניעות מאחורי הקלעים על מנת לעזור למשפחה אשר קרסה כלכלית ונזרקה לרחוב

בקבוצה הכי פעילה ומלאת טוב בפייסבוק, קבוצת "המלאכים", נחשף המדור לסיפור המרגש הבא: "משפחה שלמה נזרקה לרחוב מקרוואן רעוע, בלי כסף ובלי מקום לעבור את הלילה עם חמישה ילדים קטנים שבוכים - עשינו על זה לייב בפייסבוק ולא תאמינו מי הגיע! השחקן אריאל הרוש, בשקט בשקט, רתם את כל החברים שלו, שחקני הפועל באר שבע, והשיג סכום ענק וכבר מחר המשפחה נכנסת לדירה שכורה חדשה. ולא רק זה, הוא גם דאג למשאית מלאה בריהוט חדש. הוא בכלל לא יודע שאני כותב את זה, אבל מגיע לו ולכל השחקנים, שבזמן הפנוי שלהם גם יודעים לעשות טוב לאנשים שצריכים, וזו אות תודה".

המדור פנה לשוער האדומים מבירת הנגב כדי לשמוע את תגובתו על המקרה. הרוש הנבוך לא רצה שזה יתפרסם, אך הבין שישמש דוגמא לאנשים לעזור לאחרים: "עמית סאסי הוא חבר שלי, עושה הרבה חסדים והוא משתף ברשתות החברתיות והמקרה הזה הגיע אליי", סיפר, "זה היה מקרה חריג מאוד והבנתי שחייבים לעזור למשפחה. אני העליתי לאינסטגרם וביקשתי שכל מי שיכול - שיתרום. פתחתי קבוצה בפייבוקס וביקשתי מהחבר'ה בקבוצה שכל אחד ייתן מה שהוא יכול".

אריאל הרוש | פייסבוק

גם החצי השני של הרוש, אשתו לי מאי, נרתמה למשימה ובשיתוף פעולה מלא גייסה את כל מי שהיא רק הייתה יכולה. "פרסמנו את זה אצלי ואצל אריאל וכל החברים מהדרום נרתמו לעזור. כל אחד תרם כמה שהוא היה יכול ומצאנו למשפחה דירה בנתיבות. שנינו חברים בעמותה 'המלאכים של שניר', וזה לעשות טוב לאנשים, לשמש דוגמא לאחרים ולעזור אחד לשני", הוסיפה אשת הכדורגלן.

"הכנסתי הרבה אנשים לסיפור הזה, רצינו לעזור להם כי הבנתי שאין להם איפה לישון, ולכן עשינו את זה ומצאנו להם בית. ברוך השם סידרנו לילדים גם בגדים וצעצועים משמואל מכפר השעשועים להבים, ועכשיו לאט לאט ממלאים להם את הבית עד שהכל יהיה מסודר. נרים אותם מהקרשים וגם נעזור להם למצוא מקום עבודה. הכי חשוב זה לשמור על כבוד המשפחה, יש בזה ברכה", הוסיף הרוש, וריגש את המדור ואת אלפי האנשים שהגיבו לפוסט בתדהמה.

שוער באר שבע ונבחרת ישראל ממשיך ללוות את המשפחה אשר קרסה כלכלית בקורונה, ולמעשה שינה להם את החיים: "ערבות הדדית ועזרה לחלש - זה המסר הכי חשוב כאן. לעזור לאחר כי מה שפשוט בשבילנו, בשבילם זה החלום וזה שווה יותר מהכל. אם זה יגרום גם לאחרים להירתם ולעזור למי שזקוק, אז עשינו את שלנו". איזה כיף לפתוח שנה חדשה עם סיפור כזה שמשאיר אותנו חסרי מילים.

# data[].attributes.attachment_link.title
"כל הגוף שלי צמרמורת": אריאל הרוש הציל משפחה שלמה | ספורט 1

# data[].attributes.attachment_link.description
בקבוצה הכי פעילה ומלאת טוב בפייסבוק, קבוצת "המלאכים", נחשף המדור לסיפור המרגש הבא: "משפחה שלמה נזרקה לרחוב מקרוואן רעוע, בלי כסף ובלי מקום לעבור את הלילה עם חמישה ילדים קטנים שבוכים - עשינו על זה לייב בפייסבוק ולא תאמינו מי הגיע!

# data[].attributes.attachment_link.provider_name
ONE - מספר אחת בספורט

# data[].attributes.attachment_link.title
מוכנים להתרגש?

# data[].attributes.attachment_link.description
נטלי קפילוטו, אשתו של ניסו, הגיעה לביתה של אם טרייה והביאה לה חבילה עם כל הדברים לתינוק שלה. כן ירבו כמוך!

# data[].attributes.headline
נתינה לקהילה 

# data[].attributes.subject
נתינה לקהילה 

# data[].attributes.body
אני רואה אותי מצטרף לכל היוזמות בגלל שאני חושב שזה חשוב לעזור וגם זה קשור לדבר שאני הכי אוהב שזה ספורט

# data[].attributes.attachment_link.title
שחקני העבר מברזיל ביקרו ילדים מאושפזים

# data[].attributes.attachment_link.description
כוכבי העבר הגיעו הבוקר לבית החולים רמב"ם, חילקו לילדים צעיפים וסיפרו להם על קריירת הכדורגל

# data[].attributes.headline
נתינה לקהילה 

# data[].attributes.subject
נתינה לקהילה 

# data[].attributes.attachment_link.provider_name
מועדון הכדורגל מכבי תל אביב

# data[].attributes.attachment_link.readable_text
קרן מכבי ממשיכה לפעול לאורך כל השנה למען הקהילה וכמובן שגם לקראת החגים המתקרבים. היום (רביעי) יזמה הקרן אירוע לכבוד ראש השנה במסגרתו ביקרו שחקני מכבי ילדים המאושפזים במחלקות השונות במרכז הרפואי שמיר (אסף הרופא). השחקנים אופיר דוידזאדה, דור פרץ, דניאל פרץ, שחר פיבן וגבי קניקובסקי שוחחו עם הילדים, הצטלמו איתם והעניקו להם מתנות מטעם המועדון.

במהלך הביקור דיבר דור פרץ על הזכות הגדולה שנפלה בחלקו: "זו אחת הפעילויות של קרן מכבי שבאה לעשות טוב, להעצים ילדים, לשמח אותם, לגרום להם לחייך, איזשהו מעגל של נתינה ושל טוב שאנחנו רוצים לעשות גם שחקנים וגם כקרן. זה מדהים וזו זכות להיות חלק מזה".

לאחר מכן נשאל על החזרה לישראל והוסיף: "במיוחד כשאני בפעילויות כאלה זה מרגיש לי מבורך, התגעגתי לדברים האלה, לראות אור בעיניים מהילדים, לבוא במגע עם אנשים. מאוד התגעתי לפעילויות האלה".

כשנשאל על החזרה לארץ מבחינת מקצועית ועל התגובות שאולי קיבל אמר: "הרבה ביקורות היו והרבה ביקורות יהיו, אני מתמודד איתם סבבה לגמרי ובשלווה שלי. אני ממוקד ומפוקס במטרות שאני רוצה להוציא לפועל".

"בסוף הקריירה אספר בדיוק איך התמונה היתה נראית, יהיו חלק שיגידו ככה וחלק ככה", הוסיף, "במפה שהצטיירה לי מכבי היתה האופציה הכי טובה. מבחינתי לחזור הביתה למועדון בינלאומי לכל דבר זו מתנה. יש כאלה שירצו להסתכל על זה כפיספוס, אני בוחר להסתכל על זה כהזדמנות חדשה להראות מה אני שווה".

על השאלה האם היה ממליץ לשחקנים אחרים לצאת לחו"ל ענה: "לצאת, לחוות. החוויה של לשחק בחו"ל הוא עוצמתית. זה כדורגל אחר. יש הנאה בללמוד כדורגל, ללמוד מהי פילוסופיית הכדורגל של מדינה אחרת. שפה, תרבות. יש גם אתגרים, אבל אתגרים יש בכל מקום".

# data[].attributes.attachment_link.title
לקראת החג: משמחים ילדים במרכז הרפואי שמיר - מועדון הכדורגל מכבי תל אביב

# data[].attributes.attachment_link.description
קרן מכבי ממשיכה לפעול לאורך כל השנה למען הקהילה וכמובן שגם לקראת החגים המתקרבים. היום (רביעי) יזמה הקרן אירוע לכבוד ראש השנה במסגרתו ביקרו שחקני מכבי ילדים המאושפזים במחלקות השונות במרכז הרפואי שמיר (אסף הרופא). השחקנים אופיר דוידזאדה, דור פרץ, דניאל פרץ, שחר פיבן וגבי קניקובסקי שוחחו עם הילדים, הצטלמו איתם והעניקו להם מתנות מטעם המועדון.